Diari Oficial de la Generalitat Valenciana


Sumari del DOGV 6556, del 01-07-2011 (2011/7412)

RESOLUCIÓ de 8 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/132/20 kV, denominada ST Aqua, ubicada a la ciutat de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/203/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7412


Data del document
:   08-06-2011

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 8 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/132/20 kV, denominada ST Aqua, ubicada a la ciutat de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/203/46. [2011/7412]  
Vist l'escrit presentat per Iberdrola Distribución Eléctrica, SAU, domiciliada als efectes de notificacions a 48671 Erandio (Biscaia), c/ Ribera d'Axpe, núm. 5, en data 5 de febrer de 2010 davant del Servici Territorial d'Energia de València, en què sol·licita que se li concedisca l'autorització administrativa per a les instal·lacions elèctriques de distribució de la nova subestació transformadora de 220/132/20 kV, denominada ST Aqua, instal·lació soterrada davall la rotonda situada en la confluència del passeig de l'Albereda i el carrer Menorca a la ciutat de València, s'aprove el projecte tècnic d'execució i es declare, en concret, la seua utilitat pública. (ATASCT/2010/203/46).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent en data 22 de desembre de 2009.  
Vist que es va realitzar la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental, en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'ha realitzat la publicació en el Diari Oficial de la Comunitat Valenciana del dia 6 d'octubre de 2010, en el Butlletí Oficial de la Província de València de 14 d'octubre de 2010, en el diari Levante, el Mercantil Valenciano de 14 d'octubre de 2010 i en el tauler d'anuncis de l'Ajuntament de València, únic afectat pel projecte.  
  
  
D'acord amb la documentació que es troba en l'expedient no s'han presentat al·legacions a la instal·lació projectada.  
Vist que de conformitat amb el que preveu l'article 9 del Reial Decret Legislatiu 1/2008, d'11 de gener, s'ha procedit a emetre consulta a les administracions públiques afectades per a la definició de l'amplitud i del nivell de detall de l'estudi d'impacte ambiental.  
  
Vist que d'acord amb el mencionat Decret 88/2005 es va traslladar a l'Ajuntament de València la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de prestar la seua conformitat o oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, les dos de Mesures Fiscals, de Gestió Administrativa i Financera i d'Organització de la Generalitat, en què sol·licita l'informe sobre l'adaptació del projecte al planejament urbanístic que siga d'aplicació.  
  
- L'Ajuntament de València va contestar i va manifestar que, després de l'examen de la documentació aportada, han sigut consultats els servicis municipals corresponents, i assenyala aquells que no han informat en termini, tots els que han contestat en sentit favorable, sense haver oposat objecció o cap observació, i aquells altres servicis que han informat amb condicions específiques a la instal·lació projectada.  
El mencionat informe s'ha traslladat a l'empresa sol·licitant, que va manifestar la seua conformitat amb el contingut de les condicions referides, i va indicar que seran tinguts en compte, igual que per a qualsevol altre servici, i es reposaran en cas de veure's afectats amb la supervisió dels tècnics municipals que es considere. S'afigen aquells arguments rebuts en la informació pública de la «Proposta de Revisió Simplificada del Pla General d'Ordenació Urbana de València» on està inclosa la rotonda en què es projecta ubicar la instal·lació elèctrica.  
  
El referit escrit es va traslladar a l'Ajuntament de València, i s'han pronunciat alguns dels servicis municipals que es ratifiquen en els seus informes anteriors.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si és procedent, les condicions oportunes, concretament als següents:  
- Àrea de Planificació i Ordenació Territorial de la Conselleria de Medi Ambient, Aigua, Urbanisme i Habitatge, que ha remés informe pel qual es manifesta que basant-se en la normativa del Patricova, l'àmbit d'actuació del projecte d'execució de la subestació transformadora 220/132/20 kV denominada ST Aqua, no es troba afectada per risc d'inundació.  
- Direcció General de Transports i Logística de la Conselleria d'Infraestructures i Transport, informa que en la documentació acompanyada es reflectixen les dos opcions de traçat en relació amb la prolongació del tramvia que és objecte d'estudi per la dita Direcció General, devent el projecte de construcció considerar les càrregues estàtiques i dinàmiques i les proteccions elèctriques que resulten reglamentàriament procedents, per a la qual cosa haurà de contactar amb l'empresa explotadora (FGV).  
Traslladats els informes expressats a l'empresa, Iberdrola Distribución Eléctrica, SAU, va mostrar la seua conformitat amb el contingut d'estos.  
Vist l'expedient remés pel Servici Territorial d'Energia de València i el seu informe favorable.  
Atés que amb data 18 d'abril de 2011 la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar la Declaració d'Impacte Ambiental i va estimar favorable, només als efectes ambientals i sense perjuí de la prèvia obtenció de les autoritzacions sectorials que se li aplique, el projecte d'execució de la nova subestació transformadora ST Aqua 220/132/20 kV, promogut per Iberdrola Distribución Eléctrica, SAU, al terme municipal de València, sempre que este es desenvolupe amb les previsions del projecte, l'estudi d'impacte ambiental i la resta de documentació que es troba en l'expedient i amb les condicions que s'arrepleguen en la part dispositiva d'esta resolució.  
  
Vist que el projecte presentat té entre la documentació els plans pertinents a escala adequada, està prou detallat i conté una relació concreta i individualitzada dels béns i drets afectats.  
  
Atés que la sol·licitud i documentació adjunta reunix una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Atés que d'acord amb el projecte presentat, la finalitat sol·licitada de la subestació transformadora, la constituïx millorar la qualitat en el subministrament, així com disminuir les pèrdues de càrrega de les xarxes subterrànies del servici elèctric a València capital, la qual cosa fa necessari el desenvolupament de les infraestructures a esta tensió d'alimentació i de distribució existents amb això poder donar resposta a la demanda d'energia del mercat donada la saturació elèctrica actual en què es troba l'Àrea Metropolitana de València.  
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que el títol VII de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Atorgar a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/132/20 kV, denominada ST Aqua, soterrada davall la rotonda situada en la confluència del passeig de l'Albereda i el carrer Menorca a la ciutat de València i les característiques principals, de la qual són les següents:  
a) Sistema elèctric de 132 kV:  
- Amb una configuració de doble barra amb adaptament transversal, blindada d'interior tipus GIS, amb envoltant metàl·lica i aïllament amb hexafluorur de sofre (SF6), compost per les huit posicions següents:  
  
· Tres cel·les de línia (subestacions del Cabanyal, el Grau i la Punta), composta per: un interruptor automàtic; tres seccionadors tripolars; un seccionador tripolar de presa de terra; tres transformadors d'intensitat (posició línia); tres transformadors de tensió (eixida de línia); dos jocs de barres; i una caixa per a terminals.  
· Una cel·la de secundari de transformador 220/132 kV (AT-1), composta per: un interruptor automàtic; dos seccionadors tripolars; un seccionador tripolar de presa de terra; tres transformadors d'intensitat; dos jocs de barres; i una caixa per a terminals.  
· Una cel·la per a l'adaptament de barres composta, essencialment per: un interruptor automàtic; dos seccionadors tripolars de presa de terra; tres transformadors d'intensitat (posició adaptament); i dos jocs de barres.  
· Una cel·la de mesura, composta per: sis transformadors de tensió; dos jocs de barres; i dos seccionadors de presa de terra.  
Previsió d'instal·lar dos posicions futures.  
- Un autotransformador trifàsic en bany d'oli (AT-1) situat en l'interior de l'edifici, refrigerat per circulació forçada, de relació 225/136,275 ± 9x1,725 / 21,5 kV, i potència nominal 225/225/(60)MVA amb la corresponent reactància trifàsica limitadora de presa de terra i proveït de regulador de tensió en càrrega.  
Previsió d'instal·lació d'un transformador futur.  
- Bateria de condensadors, cada una d'estes disposa d'un mòdul de 3,6 MVAr i un altre de 7,2 MVAr.  
- Servicis auxiliars, de corrent altern, estaran alimentats per dos transformadors trifàsics d'interior amb potència de 250 kVA cada un, que serà comú. Per a la tensió de corrent continu, s'instal·len dos rectificador-bateria per a comandament i control.  
- Equips de servicis auxiliars i els destinats a mesura, quadres de control, armaris de proteccions i telecontrol.  
b) Sistema elèctric de 20 kV:  
- Amb una configuració de doble barra, blindada de tipus interior, amb envoltant metàl·lica i aïllament en hexafluorur de sofre (SF6), conformat per dos mòduls de cel·les independents amb els mòduls següents:  
· Mòdul 1: instal·lació de les següents dèsset posicions: deu de línia; una d'enllaç de barres; una de mesura; una de transformador; una de servicis auxiliars; una de bateria de condensadors; i dos de partició de barres amb cable.  
· Mòdul 2: instal·lació de les quatre posicions següents: dos d'unió de barres amb cable; una de servicis auxiliars; i una de transformador.  
  
Previsió d'instal·lar altres posicions en este mòdul 2 situat al costat d'un futur mòdul 3.  
- Dos transformadors trifàsics en bany d'oli (T-1 i T-2), per a instal·lació en interior, amb refrigeració natural i forçada de relació 225 ± 9x2,5 / 21,5 kV, i potència nominal cada un de 50 MVA proveït de regulador en càrrega, amb la corresponent reactància trifàsica limitadora de presa de terra.  
- Equips de servicis auxiliars i els destinats a mesura, quadres de control, armaris de proteccions i telecontrol.  
c) Edificis  
Compartits amb la mercantil Red Eléctrica de España, SAU.  
Consta de dos edificis amb coberta de llosa de formigó desmuntable, situats en la urbanització prevista per a esta parcel·la.  
El primer edifici amb destí als equips, es dividix en dos zones: la primera d'estes, d'una sola altura s'utilitza per a albergar els sistemes de 220 kV i 132 kV amb soterrani per al pas de cables. La segona zona, de dos altures, conté el sistema de 20 kV en la part superior i les sales d'equips i control en l'inferior.  
El segon edifici, amb destí als transformadors de potència, és d'un sol nivell i en este s'ubiquen els sistemes de major potència, així com els equips contra incendis. Disposa d'un soterrani on s'instal·len cables i instal·lacions.  
d) Pressupost: 9.412.514,61 euros.  
  
Segon  
Aprovar el projecte d'execució per a la nova subestació citada en el punt primer d'esta resolució, firmat per tècnic competent i visat pel col·legi oficial corresponent en data 22 de desembre de 2009.  
  
Esta resolució queda sotmesa a les condicions següents:  
  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
c) Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'autorització corresponent.  
d) El titular de la instal·lació haurà d'atendre en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
e) El termini d'execució de l'obra serà de vint-i-quatre mesos comptadors des de l'endemà d'aquell en què s'obtinga la disponibilitat legal, per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
f) El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, la qual s'acompanyarà d'un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
g) L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
h) Condicions d'orde mediambiental establides en la Declaració d'Impacte Ambiental de 18 d'abril de 2011, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge:  
1. En cas de produir-se qualsevulla troballa d'índole arqueològica o paleontològica durant les obres, haurà de ser comunicat a l'administració competent, tal com informa la Direcció General de Patrimoni Arqueològic en data 28 de setembre de 2010.  
2. Hauran d'adoptar-se les condicions (mesures d'integració paisatgística i programa d'implementació) fixades en l'estudi d'integració paisatgística que acompanya al projecte, d'acord amb el contingut de l'informe de 4 de novembre de 2010 del Servici de Paisatge.  
3. S'adoptaran els aspectes regulats en el Reial Decret 795/2010, de 16 de juny, en relació a l'ús de gasos fluorats.  
4. A la posada en marxa de la instal·lació, es realitzaran mesuraments a l'efecte de comprovar les estimacions incloses en l'estudi d'impacte ambiental i en el projecte relatives a emissions sonores (auditoria acústica) i camps electromagnètics i el compliment dels valors establits en la normativa aplicable. Els resultats s'acompanyaran de les condicions de funcionament de la subestació (equips en funcionament, grau de càrrega, horari, etc.).  
5. Les accions incloses en el programa de vigilància ambiental hauran de documentar-se, a l'efecte d'acreditar l'adopció i l'execució de les mesures preventives i correctores proposades i la comprovació de la seua eficàcia.  
6. Qualsevol modificació o ampliació del projecte presentat, hauran de ser comunicades a l'òrgan ambiental competent que establirà, si es procedent, l'aplicació de noves mesures correctores.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 8 de juny de 2011.- El director general d'Energia: Antonio Cejalvo Lapeña.Relació dels béns i dels drets afectats del projecte: ST Aqua 220/132/20 kV  
Terme municipal de València  
  
  
  
  
\* \* \* \* \* \* \* \* \* \*  
  
  
Relación de bienes y derechos afectados del proyecto: ST Aqua 220/132/20 kV  
Término municipal de Valencia  
  
